Nikolaj Kirk

Nikolaj Kirk (født 5. februar 1975) er en dansk kok, kogebogsforfatter og tv-vært.

Karriere 
Nikolaj Kirk blev udlært fra Hotel Imperial og Hotel Baltic i 1992-1993. Han har været køkkenchef på Restaurant Olsen 1995-1998 og på Hotel Skovshoved 1999-2000. I 2000 blev han køkkenchef og bestyrer på Formel B, og i 2003 blev han selvstændig med Kirkfood, der rådgiver om mad. Nikolaj har endvidere været køkkenchef på Restaurant Schiøtt's. Siden 2007 har han drevet rådgivningsvirksomheden Kirk+Maarbjerg sammen med Mikkel Maarbjerg samt køkkenudstyrsvirksomheden Endeavour, ligesom han sammen med makkeren Mikkel Maarbjerg har været med til at udvikle en babymad under mærket "Lovemade".

Nikolaj Kirk blev landskendt, da han i 2000 medvirkede i børneprogrammet Mad i kassen, og i kraft af, at han fra 1996 til 2008 var fast kok i Go' morgen Danmark. Han har desuden været madskribent i bl.a. Berlingske Tidende og Politiken, ligesom han i 2002 var vært for Det muntre køkken på TV 2 sammen med kollegaen Paulo Guimaraes. På DR1 kunne man i 2003 følge Nikolaj Kirk i programmet SPOT, hvor han hjemme i sin lejlighed havde fået en bofælle i skikkelse af en hvid and. Programmet skildrer det dilemma, han stod i, da han skulle spise sin nye ven "Anden". I 2010 vendte han tilbage til TV på DR2, hvor han og kollegaen Jørgen Skouboe fra DR2-programmet Frilandshaven siden har været værter for Nak & Æd. I 2011 valgte DR's seere programmet som "Årets DR-program", og igen i 2012 var der hæder til Nak & Æd, da man på branchens TV Festival kårede programmet til "Årets livsstilsprogram". 

I julen 2012 blev Nikolaj Kirk centrum for en medieomtale, der opstod, efter at han i sin nyeste kogebog, Grønt Grundkøkken, havde brugt oplysninger om Zittauerløg fra Wikipedia.dk uden at sikre sig deres rigtighed. Afsnittet, der omhandler den fiktive "Baron Zittauer von Schelpsburg", viste sig at være en forfalskning. Efterfølgende undskyldte Nikolaj Kirk sig med, at han ikke selv havde skrevet afsnittet.

I 2013 udgav han bogen Beretninger fra fremmede køkkener, bogen fik 5 hjerter i Politiken. Beretninger fra fremmede køkkener blev udgivet på forlaget Gyldendal.   

15. juni 2013 modtog Nikolaj Kirk og Jørgen Skouboe diplom fra Jægerforbundet, for deres arbejde med jagt og natur igennem Nak & Æd på DR2.

5. marts deltog Nikolaj Kirk i Bagklog på P1 med vært Esben Kjær.

14. maj 2016. modtog Nikolaj Kirk prisen "Årets Knivbærer" 2016. Udvælgelsen af “Året Knivbærer” sker bl.a. efter kriterierne: En person der har gjort noget ekstraordinært, er kendt i medierne, som bruger kniven som værktøj og/eller står for et af os accepteret arbejde i naturen.

16. maj 2016 blev programmet Ulven Kommer vist på DR2, en temaaften som Jørgen Skouboe og Nikolaj Kirk har lavet for DR om ulve i Danmark 

I 2019 udgav han bogen ILD - Eventyrlig mad sammen med kokken Mikkel Maarbjerg og Fotografen Morten Kirckhoff.

2020 udgav han bogen "Det smager af lort" sammen med kokken Mikkel Maarbjerg og Fotografen Morten Kirckhoff.

Hæder 
2013 - Optaget i Eventyrernes klub - Adventure Club of Denmark
2012 - TV branchens TV-festival "Årets livsstilsprogram"
2011 - DR's seerpris "Årets DR program"
2009 - "Mad med mening"-prisen, Suhrs Husholdningsskole
2009 - Optaget i Kraks Blå Bog
2007 - Ambassadør for WWF
2007 - Ambassadør for Vi skaber fred
2006 - Folkekøkken for Christiania
2006 - Ambassadør for Max Havelaar
2005 - Medlem af Klub 10, Dansk Røde Kors
2003 - Dyrenes Beskyttelses pris, "Årets dyreven"
2002 - Modtaget Danske Gastronomiske Akademis hædersdiplom
1996 - Olympisk sølv ved kogekunst ungdomslandshold for kokke
1997 - Guldmedalje ved VM for vegetarisk kogekunst for unge kokke
1993 - Guldmedalje ved tysk kokketurnering Karlsruhe
1993 - 1996 Medlem af det danske ungdoms kokkelandshold

Bibliografi 
 Olsen fiskebog (1999)
 Mad i kassen (2001)
 Kys maden (2001)
 Hverdagsmad (2002)
 Kys verdens maden (2003)
 Aftensmad (2004)
 Fisk (2005)
 Nikolaj drengen der lærte at lave mad fra hele verden (2006)
 Grundkøkken (2008)
 Mad til folket (2009)
 food for brains (2010)
 Mit lykkelige køkken (2011)
 Grønt Grundkøkken (2012)
Mama Afrika (2017)
 Beretninger fra Fremmede Køkkener (2013)
Ild- Eventyrlig Mad sammen med Morten Kirckhoff & Mikkel Maarbjerg  (2019) 
 Det smager af lort - Eventyrlig Mad (2020) sammen med Morten Kirckhoff & Mikkel Maarbjerg

Filmografi 
1996-2008 Go' morgen Danmark (fast kok)
2000 Mad i kassen
2002 Det muntre køkken
2003 Spot
2014 Smag på Afrika DR
2010-2021 Nak & Æd

Referencer

Eksterne henvisninger 
 
 
 kirkplusmaarbjerg.dk
 endeavour.dk
Bogen ILD - Eventyrlig mad www.eventyrligmad.dk

Kokke fra Danmark
Kogebogsforfattere fra Danmark
Danskere i 2000-tallet
Journalister ved Politiken
Dansksprogede forfattere fra Danmark
Personer i Kraks Blå Bog